สวัสดีค่ะ ดิฉันมีปัญหามีเลือดออกผิดปกติค่ะ ประจำเดือนครั้งล่าสุดมาเมื่อวันที่ 23 มิ.ย. 61 และวันที่ 30 มิ.ย. 61 ได้มีเพศสัมพันธ์ โดยไม่ได้ป้องกัน ตอนเช้าจึงได้ทานยาคุมฉุกเฉิน และเมื่อวันที่ 8 ก.ค. 61 ได้มีเลือดออก ซึ่งไม่มั่นใจว่าเป็นประจำเดือนหรือไม่ค่ะ แต่ปริมาณที่ออกมาต้องใส่ผ้าอนามัย แต่ไม่ได้เยอะเหมือนประจำเดือนปกติค่ะ ปริมาณที่มาประมาณสองวันค่ะ ก่อนหน้านี้ไม่เคยมีอาการแบบนี้มาก่อน ประจำเดือนมาปกติตลอดค่ะ อาจมีช้าหรือเร็วบ้างแต่ไม่เคยเร็วขนาดนี้ ลักษณะแบบนี้เป็นอะไรและอันตรายมั้ยคะ
สวัสดีค่ะ หากประจำเดือนมาวันที่ 23 มิ.ย. และมีเพศสัมพันธ์ในวันที่ 30 มิ.ย. เท่ากับมีเพศสัมพันธ์ในวันที่ 8 นับตั้งแต่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ อย่างไรก็ตาม หากได้ทานยาคุมฉุกเฉินไป โดยหากทานภายในไม่เกิน 12 ชั่วโมงนับจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ซึ่งถือเป็นเลือดที่เกิดจากผลของยา ไม่ใช่ประจำเดือนจริงๆ ดังนั้น การมีเลือดออกในวันที่ 8 ก.ค. จึงน่าจะเกิดจากผลของยาคุมฉุกเฉินค่ะ หากมีปริมาณไม่มากเกินไป และมานาน 2 วัน ก็ถือว่าไม่ได้อันตรายแต่อย่างใดส่วนประจำเดือนจริงๆ นั้น อาจมาในช่วงเวลาเดิม คือประมาณ 23 ก.ค.หรือมาช้ากว่าปกติก็ได้ค่ะ